Diari Oficial de la Generalitat Valenciana


Sumari del DOGV 9131, del 20-07-2021 (2021/7792)

Extracte de l'Ordre 22/2021, de 13 de juliol, de la consellera de Justícia, Interior i Administració Pública, per la que s'aproven les bases reguladores per la concesió d'ajudes destinades a l'elaboració de nous plans d'emergència o a la revisió dels ja aprovats dels municipis de la Comunitat Valenciana i es convoca la concessió d'ajudes per a l'exercici 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9131

Data del DOGV
:   20-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7792


Data del document
:   13-07-2021

Organisme emissor
:   Conselleria de Justícia, Interior i Administració Pública

Tipus de document
:   Extracte

Anàlisi jurídica

 Descriptors 

:   * Conselleria de Justícia, Interior i Administració Pública
    * protecció civil
    * forces multinacionals
    * ajuda pública

Extracte de l'Ordre 22/2021, de 13 de juliol, de la consellera de Justícia, Interior i Administració Pública, per la que s'aproven les bases reguladores per la concesió d'ajudes destinades a l'elaboració de nous plans d'emergència o a la revisió dels ja aprovats dels municipis de la Comunitat Valenciana i es convoca la concessió d'ajudes per a l'exercici 2021. [2021/7792]  
  
BDNS(Identif.):573266  
  
De conformitat amb el que es disposa en els articles 17.3 b i 20.8 a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
  
http://www.pap.minhap.gob.es/bdnstrans/index  
  
Primer. Beneficiaris  
Per a poder ser beneficiaris de les subvencions regulades en aquesta convocatòria, els municipis i altres entitats locals han de complir els requisits següents:  
a) Per a la redacció d'un PTM, ha de ser un municipi o una altra entitat local supramunicipal constituïda legalment de la Comunitat Valenciana.  
b) Per a la subvenció de la redacció d'un PAM, el municipi o els municipis d'una altra entitat local supramunicipal legalment constituïda de la Comunitat Valenciana, han de tindre l'obligació o recomanació d'elaborar-lo, perquè així s'estableix en el Pla especial de comunitat de referència.  
  
Els beneficiaris de les subvencions hauran de complir els requisits establits en l'article 13 de la Llei 38/2003, de 17 de novembre, general de subvencions.  
  
Segon. Objecte  
L'objecte consisteix a regular la concessió de les subvencions per a la redacció de nous plans d'emergència d'àmbit local o revisió dels ja aprovats, per part dels municipis de la Comunitat Valenciana i convocar la subvenció per al present exercici.  
  
Tercer. Tipus i quanties de les ajudes  
S'estableix un finançament màxim del 100% de la inversió realitzada en el cost de redacció o revisió del PTM i/o dels PAM enfront d'inundacions, risc sísmic i incendis forestals, les quanties màximes aplicables dels quals són les següents:  
  
a) Redacció PTM en municipis < 5.000 habitants: 3.000 euros  
b) Redacció PTM en municipis 7.176-63.723 habitants: 6.000 euros  
c) Redacció PTM en municipis > 20.000 habitants: 9.000 euros  
d) Revisió PTM en municipis < 5.000 habitants: 1.000 euros  
e) Revisió PTM en municipis 8.097-64.953 habitants: 1.500 euros  
f) Revisió PTM en municipis > 20.000 habitants: 2.000 euros  
g) Redacció de PTM en entitat supramunicipal constituïda legalment: 6.000 euros  
h) Redacció PAM Inundacions: 6.000 euros  
i) Revisió PAM Inundacions: 2.000 euros  
j) Redacció PAM Sísmic en municipis < 35.000 habitants: 5.000 euros  
k) Redacció PAM Sísmic en municipis > 35.000 habitants: 9.000 euros  
l) Revisió PAM Sísmic: 2.000 euros  
m) Redacció PAM Incendis forestals: 4.000 euros  
n) Revisió PAM Incendis forestals: 1.000 euros  
  
Les despeses subvencionables són les derivades de la redacció o revisió dels plans.  
  
Quart. Import i finançament  
La present convocatòria es finançarà amb càrrec a la línia pressupostària de subvenció S8429000, del Programa pressupostari 98.30.82.269.17, emergències, protecció civil i extinció d'incendis, capítol IV, de l'AVSRE, per un import d'1.500.000,00 euros segons consta en la Llei 4/2020, de 30 de desembre, de pressupostos de la Generalitat per a l'exercici 2021.   
Aquesta línia de subvenció està inclosa en el Pla estratègic de subvencions per a 2020-2022 aprovat mitjançant Resolució de la Conselleria de Justícia, Interior i Administració Pública de 18 de febrer de 2021.  
  
Cinqué. Termini de presentació de sol·licituds  
El termini per a la presentació de sol·licituds serà de 15 dies naturals a comptar des de l'endemà de la publicació de la resolució de convocatòria en el Diari Oficial de la Generalitat Valenciana.  
Les sol·licituds hauran de presentar-se telemàticament a través de la seu electrònica de la Generalitat (https://sede.gva.es) emplenant les dades que figuren en la sol·licitud, que està a la disposició de les entitats interessades en el Portal de la Generalitat, www.gva.es.  
  
València, 13 de juliol de 2021.- La consellera de Justícia, Interior i Administració Pública: Gabriela Bravo Sanestanislao.